شەفەق نیوز/ هاوپەیمان فەتح وە سەرپەرشتیاری هادی عامری سکرتێر گشتی رێکخراو بەدر، ئمڕوو یەکشەممە، تومەتبار ئەمریکا و راوێژکارەیل موستەفا کازمی سەرۆک وەزیرەیل کرد وە هانداین لەبان رویوەڕوی بوین سەربازی وەگەرد حەشد شەعبی.سامر زیبان نوێنەر فەتح ئەرا ئاژانس شەفەق نیوز وت: ئەمریکا و بەشیگ لە راوێژکارەیل سەرۆک وەزیرەیل هانە پشت هانداین کازمی لە رویوەڕوی بوین حەشد شەعبی، و هانە شوون هەڵمەتەگەی دژەتیرۆر لەبان یەکیگ لە بارەگایل باڵیگ لە حەشد و دەسوەسەرکردن جانگاوەرەیلی.وتیش: بەشیگ لە لایەنەیل خوازن فیتنەیگ دروس بکەن لە ناوبەین هێزە ئەمنیەگان و باڵەیل حەشد شيعبی، ئەرا خزمەت ئەمریکیەیل و ئەجه‌ندەیل دەیشته‌كی، وەلی ئی کارە سه‌رناگرێ و وەهێز نوای گریمن
